לאה שקלאר

לאה שקלאר (נולדה ב-1957) היא אשת חינוך, וממקימי המנהל לחינוך ערכי (1997) שהוקם על ידי שר החינוך זבולון המר לאחר רצח יצחק רבין כדי ליישם את דו"ח ועדת שנהר ודו"ח קרמניצר להעמקת החינוך היהודי והדמוקרטי ולדו קיום. עורכת ומגישה ברדיו ירושלים תוכנית שבועית על יהדות, תרבות ואמנות.

== קורות חייה ==

לאה שקלאר נולדה בשנת 1957 במשפחה דתית וגדלה בירושלים בשכונת בית הכרם. אביה יליד טורינו שבאיטליה ואמה ילידת דבלין שבאירלנד. מגיל שנתיים ועד גיל שלוש עשרה התגוררה באוסטרליה ובדרום אפריקה במסגרת שליחות הוריה מטעם המחלקה לתרבות תורנית בגולה. התחנכה במוסדות החינוך הממלכתי-דתי והייתה חברה ומדריכה בתנועת בני עקיבא. התגייסה לצה"ל במסגרת "גשר", עמותה העוסקת בקידום ההבנה בחלקי החברה השונים, ושירתה כמורה חיילת.

שקלאר היא בעלת תואר ראשון ושני בלימודי יהדות, תנ"ך ומחשבת ישראל במכללת ירושלים ובטורו קולג'.בוגרת תוכניות למנהיגות נשית בקולך – פורום נשים דתיות, למנהיגות ציונית דתית במכון הרטמן ולאזרחות משותפת ורב-תרבותיות במכון "מרחבים".

שקלאר היא אשת חינוך, הכשירה מורים במכללת אפרתה וממקימי המנהל לחינוך ערכי (1997) שהוקם על ידי שר החינוך זבולון המר לאחר רצח יצחק רבין כדי ליישם את דו"ח ועדת שנהר ודו"ח קרמניצר להעמקת החינוך היהודי והדמוקרטי ולדו קיום. כמו כן ארגנה כנסים, ימי עיון והשתלמויות לסגל הוראה בכיר בתחומי היהדות, הדמוקרטיה ושוויון בין המינים (1996–2012).

בשנת 2009 ייסדה את "בגד-נפש", מפעל יחיד שהקימה כדי לתת מענה לחקר הלבוש כנקודת מפגש בין ביטוי אישי למסורת והשתייכות.

משנת 2009 עורכת ומגישה ברדיו ירושלים תוכנית שבועית, "שניים יחדיו – לאה שקלאר ואורחים מדברים על יהדות, תרבות, אמנות ואופנה אחרת". עד כה התארחו בתוכנית כ-500 איש, בהם אמנים, סופרים, משוררים, אנשי קולנוע ואנשי אקדמיה, חברי כנסת ושרים וכן אנשי דת מכל הדתות והמגזרים.

נשואה למוטי שקלאר, איש תקשורת, לשעבר מנכ"ל הרשות השנייה, רשות השידור וערוץ 20. אם לחמישה ילדים וסבתא לנכדים.

==קישורים חיצוניים==

===קישורים כלליים===
* [https://binyamin.org.il/newspaper/?parent=6071 רק רגע עם לאה שקלאר, עפרה]

===קישורים ל"בגד נפש"===
* [https://www.youtube.com/watch?v=s89RT-jCQ7c לאה שקלאר בסדרה בערוץ ארטה], בפרק על מדינת ישראל בראי בגדיה.
* [http://www.youtube.com/watch?v=0HxEXXgp4ug&t=45s סדרת מפגשים עם לאה שקלאר ב"תמול שלשום"] לימוד מקורות מהיהדות על תפקיד הלבוש בגילוי ה"אני".
* [https://musaf-shabbat.com/2017/02/19/לב-יהודי-פועם-ברומניה-לאה-שקלאר/ "לב יהודי פועם ברומניה" - מאמר מאת לאה שקלאר], מוסף שבת של מקור ראשון.
* [http://www.makorrishon.co.il/nrg/online/11/ART2/541/670.html הפמיניסטיות הדתיות חוזרות לדבר על ארון הבגדים] - יונתן אורין בריאיון עם לאה שקלאר, ב-nrg
* לאה שקלאר - [http://www.old.kolech.org.il/article_author/%D7%9C%D7%90%D7%94-%D7%A9%D7%A7%D7%9C%D7%90%D7%A8/ מאמרים בביטאון קולך] פורום פמיניסטי דתי, על הלבוש במקרא כקריאה דו כיוונית.

=== קישורים לתוכניות רדיו "שניים יחדיו" בקול ירושלים ===
* [http://www.youtube.com/watch?v=Aomv6QCeHGM&t=7s לאה שקלאר בשיחה עם] המשורר אביחי קמחי,על כוחה המרפא של השירה בהתמודדות עם מחלת הסרטן.
* [http://www.youtube.com/watch?v=JDZiXE2PzyQ&t=381s לאה שקלאר בשיחה עם] ד"ר אלחנן שילה על ספרו "יהדות קיומית".
* [http://www.youtube.com/watch?v=rzjT1znqa-U&t=89s לאה שקלאר בשיחה] עם האמנית ליאורה חשין, לרגל צאת ספרה "על הדרך".
* [http://www.youtube.com/watch?v=wmPiM-Mto-c לאה שקלאר בשיחה עם] הדר קליידמן, מקימת בית מלאכה למלאכות עתיקות.

==הערות שוליים==

קטגוריה:נשות חינוך ישראליות
קטגוריה:אנשי חינוך ישראלים
קטגוריה:ויקיפדיה: ערכים של משתמשים חדשים
קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:סגל רדיו ירושלים
קטגוריה:בוגרות בני עקיבא
קטגוריה:בוגרי בני עקיבא
קטגוריה:בוגרות מכללה ירושלים
קטגוריה:בוגרי מכללה ירושלים
קטגוריה:ישראליות שנולדו ב-1957
קטגוריה:ישראלים שנולדו ב-1957